** **MADONAS NOVADA PAŠVALDĪBA**

Reģistrācijas numurs 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 28. augustā Nr. 151**

(protokols Nr. 8, 31. p.)

**Par Madonas novada pašvaldības saistošo noteikumu Nr. 3 “Grozījumi Madonas novada pašvaldības 2025. gada 4. jūlija saistošajos noteikumos Nr. 1 “Madonas novada pašvaldības nolikums”” izdošanu**

1. 2025. gada 4. jūlijā Madonas novada pašvaldības dome ir izdevusi Madonas novada pašvaldības saistošos noteikumus Nr. 1 “Madonas novada pašvaldības nolikums” (turpmāk tekstā – Nolikums).
2. Madonas novada pašvaldība ir saņēmusi Viedas administrācijas un reģionālas attīstības ministrijas 2025. gada 16. jūlija izvērtējumu Nolikumam (Nr. 1-18/3442), kurā lūgts precizēt Nolikuma 26. punktu, un dzēst Nolikuma 27. punktu. Ņemot vērā Viedas administrācijas un reģionālas attīstības ministrijas izvērtējumu, Nolikuma 26.punkts ir jāpapildina, pie Madonas novada pašvaldības iestādēm norādot Madonas novada Dzimtsarakstu nodaļu un Madonas novada būvvaldi. Nolikumā ir jādzēš 27. punkts.
3. 2025. gada 4. jūlijā Madonas novada pašvaldības dome ir pieņēmusi lēmumu Nr. 15 “Par Madonas novada pašvaldības iestādes “Madonas novada Varakļānu apvienības pārvalde” izveidošanu, apvienojot pašvaldības iestādes”, ar kuru ir lēmusi, apvienojot pašvaldības iestādes, izveidot Madonas novada pašvaldības iestādi “Madonas novada Varakļānu apvienības pārvalde”. Tā rezultātā ir nepieciešams veikt grozījumus Nolikumā, paredzot to, ka Madonas novada pašvaldības iestāde “Madonas novada Varakļānu apvienības pārvalde” ir iekļaujama nolikuma 26. punktā, kurā uzskaitītas pašvaldības iestādes.
4. 2025. gada 31. jūlijā Madonas novada pašvaldības dome ir pieņēmusi lēmumus “Par grozījumiem 04.07.2025. Madonas novada pašvaldības domes lēmumā Nr. 15 “Par Madonas novada pašvaldības iestādes “Madonas novada Varakļānu apvienības pārvalde” izveidošanu, apvienojot pašvaldības iestādes”” un “Par Madonas novada pašvaldības iekšējā normatīvā akta Nr. 12 “Grozījumi Madonas novada pašvaldības 04.07.2025. iekšējā normatīvajā aktā Nr. 4 “Madonas novada Varakļānu apvienības pārvaldes nolikums”” izdošanu”, kuros pašvaldības iestādei “Varakļānu novada muzejs” ir saglabāts iestādes statuss. Tā rezultātā Nolikuma Pārejas noteikumu 6. punktā ir veicami grozījumi, izslēdzot iestādi “Varakļānu novada muzejs” kā apvienojamo iestādi pašvaldības iestādes “Madonas novada Varakļānu apvienības pārvalde” izveidošanā, un iekļaujot Nolikuma Pārejas noteikumos punktu par to, ka līdz 2025. gada 31. decembrim, veicama pašvaldības iestādes “Varakļānu novada muzejs” iekšēja reorganizācija, grozot iestādes nosaukumu.
5. 2025. gada 31. jūlijā Madonas novada pašvaldības dome ir pieņēmusi lēmumu Nr. 105 “Par Madonas novada pašvaldības iestādes “Madonas novada un Varakļānu novada bāriņtiesa” iekšējo reorganizāciju”, ar kuru ar 2025. gada 1. augustu iekšēji reorganizēta Madonas novada pašvaldības iestāde “Madonas novada un Varakļānu novada bāriņtiesa” par Madonas novada pašvaldības iestādi “Madonas novada bāriņtiesa”, tā rezultātā Nolikums jāpapildina ar 26.65. punktu “Madonas novada bāriņtiesa”.
6. 2025. gada 31. jūlijā Madonas novada pašvaldības dome ir pieņēmusi lēmumu Nr. 107 “Par Madonas novada pašvaldības iestādes “Madonas novada un Varakļānu novada pašvaldības policija” iekšējo reorganizāciju”, ar kuru ar 2025. gada 1. augustu iekšēji reorganizēta Madonas novada pašvaldības iestāde “Madonas novada un Varakļānu novada pašvaldības policija” par Madonas novada pašvaldības iestādi “Madonas novada pašvaldības policija”, tā rezultātā Nolikums jāpapildina ar 26.66. punktu “Madonas novada pašvaldības policija”.
7. Ir papildināta Madonas novada pašvaldības izpilddirektora kompetence, paredzot Madonas novada pašvaldības izpilddirektoram kompetenci pieņemt lēmumus par atļauju satiksmes organizācijas tehnisko līdzekļu uzstādīšanai un noņemšanai.
8. Ir nepieciešams precizēt Nolikuma 42.-44. punktus, nodrošinot atbilstību Administratīvā procesa likuma regulējumam.

Saistošo noteikumu projekts tika nodots sabiedrības viedokļa noskaidrošanai līdz 2025. gada 17. augustam. Viedokļi netika saņemti.

Pašvaldību likuma 10. panta pirmā daļas 1. punkts, nosaka, ka tikai pašvaldības domes kompetencē ir izdot saistošos noteikumus, tostarp pašvaldības nolikumu.

Pamatojoties uz Pašvaldību likuma 49. panta pirmo daļu, [Administratīvo teritoriju un apdzīvoto vietu likuma](https://likumi.lv/ta/id/315654-administrativo-teritoriju-un-apdzivoto-vietu-likums) 5. panta trešo daļu, **atklāti balsojot: PAR – 17** (Agris Lungevičs, Aigars Šķēls, Aivis Masaļskis, Aivis Mitenieks, Andris Dombrovskis, Artūrs Grandāns, Dace Ozoliņa, Egils Bērziņš, Gunārs Ikaunieks, Guntis Klikučs, Janīna Grudule, Jānis Erels, Māris Justs, Māris Olte, Rūdolfs Medenis, Valda Kļaviņa, Zigfrīds Gora), **PRET – NAV, ATTURAS – NAV,** Madonas novada pašvaldības dome **NOLEMJ:**

* 1. Izdot Madonas novada pašvaldības saistošos noteikumus Nr. 3 “Grozījumi Madonas novada pašvaldības 2025. gada 4. jūlija saistošajos noteikumos Nr. 1 “Madonas novada pašvaldības nolikums””, kuri līdz ar to paskaidrojuma rakstu pievienojami šim lēmumam kā pielikumi;
  2. Pašvaldības izpilddirektoru noteikt par atbildīgo amatpersonu šī lēmuma izpildei.

Pielikumā:

1. Madonas novada pašvaldības 2025.gada 28. augusta saistošie noteikumus Nr. 3 “Grozījumi Madonas novada pašvaldības 2025. gada 4. jūlija saistošajos noteikumos Nr. 1 “Madonas novada pašvaldības nolikums””;
2. Madonas novada pašvaldības 2025. gada 3. augusta saistošo noteikumu Nr. 3 “Grozījumi Madonas novada pašvaldības 2025. gada 4. jūlija saistošajos noteikumos Nr. 1 “Madonas novada pašvaldības nolikums”” paskaidrojuma raksts.

Domes priekšsēdētājs

A. Lungevičs

*Zāle 26486811*